საქართველო რუსეთის წინააღმდეგ გაეროს სასამართლოში
საქართველოს ინტერესებს ჰააგაში ოთხი ადვოკატი, მათ შორის საერთაშორისო სამართლის მსოფლიო ვარსკვლავი ჯეიმს კროუფორდი დაიცავს
მომავალ კვირას, გაეროს საერთაშორისო სასამართლო (International Court of Justice) ჰოლანდიის ქალაქ ჰააგაში ზეპირ მოსმენებს დაიწყებს, საქართველოს სახელმწიფოს სარჩელზე რუსეთის წინააღმდეგ. 2010 წლის 13-დან 15 სექტემბრამდე მოსამართლეები რუსეთის არგუმენტებს მოისმენენ, 14-დან 17 სექტემბრამდე კი ქართული მხარის. საქართველომ 2008 წლის 12 აგვისტოს უჩივლა რუსეთს ჰააგის საერთაშორისო სასამართლოში - და რუსეთის "რასობრივი დისკრიმინაციის ყველა ფორმის აღკვეთის შესახებ" 1965 წლის საერთაშორისო კონვენციის დარღვევაში დაადანაშაულა. საქართველოს დელეგაციის წევრი ჰააგაში, იუსტიციის მინისტრის მოადგილე თინათინ ბურჯალიანი ამბობს საქართველო რუსეთს, ქართველების უფლებების ეთნიკური ნიშნით, დარღვევაში სდებს ბრალს. თბილისის აზრით, ეს გამოიხატა 90-იანი წლების დასაწყისში, ოკუპურებულ ტერიტორიდებიდან გამოდევნილი ქართული მოსახლეობის დაბრუნებისათვის ხელის შეშლით. ასევე, უკან დაბრუნებული ეთნიკური ქართველებისადმი დისკრიმინაციული მოპყრობით. სარჩელში ნათქვამია, რომ 2008 წლის აგვისტოში, საქართველოს ხელისუფლების მიერ კონტროლირებადი ტერიტორიებიდან, მოხდა ქართული მოსახლეობის მასობრივი გამოდევნა, რასაც თან ახლდა სოფლების განადგურება, ეთნიკური ქართველების დაბრუნების თავიდან აცილების მიზნით, როგორც ცხინვალის რეგიონში, ისე კოდორის ხეობაში. ოფიციალურური მოსკოვი თავიდან ამტკიცებდა, რომ ეს საქმე ჰააგის სასამართლოს იურისდიქციაში არ შედიოდა, მოგვიანებით კი, რუსეთში გაჩნდა ახალი დამოკიდებულება, რომ ჰააგის სასამართლოს ნებისმიერი გადაწვეტილების შემთხვევაში, მას აღსრულება არ უწერია. ივან სტარიკოვი, მემარჯვენე ოპოზიციონერი რუსი პოლიტიკოსი, ამასთან დაკავშირებით შენიშნავს საქართველოს ინტერესებს ჰააგაში ოთხი უმაღლესი დონის საერთაშორისო სამართლის ადვოკატი იცავს: პაიამ აჰავანი, მონრეალის მაქგილის უნივერსიტეტის (McGill University) პროფესორი; პოლ რეიჰლერი, გავლენიანი ამერიკული იურიდიული ფირმის Foleyhoag-ის პარტნიორი, ფილიპ სანდსი, Matrix Chambers-ის იურისტი, ლონდონის უნივერსიტეტის პროფესორი და ჯეიმს კროუფორდი, კემბრიჯის უნივერსიტეტის (University of Cambridge) პროფესორი, რომელსაც საერთაშორისო სამართლის მსოფლიო ვარსკვლავსაც უწოდებენ. რუსეთს დაქირავებული ჰყავს ევროპელი იურისტები: ფრანგები ალენ პელე და სამუელ ვორდვოზი. ასევე, გერმანელი ანდრეას ციმერმანი, რომელიც ბოლოს ჰააგის სასამართლოში, კოსოვოს პრობლემატიკაზე, სერბეთის ინტერესებს იცავდა. ირანული წარმოშობის პროფესორი პაიამ აჰავანი რომელიც წლების მანძილზე იცავდა სხვა და სხვა ქვეყნების ინტერესებს ჰააგაში, ამბობს, რომ საქართველოს მყარი არგუმენტები აქვს გაეროს საერთაშორისო სასამართლო - ICJ ჰააგაში 1945 წლიდან ფუნქციონირებს და მისი მიზანი სახელმწიფოთა შორის დავების გადაწყვეტაა. სასამართლო 15 მოსამართლისგან შედგება, რომელთაც გაეროს გენერალური ასამბლეა და უშიშროების საბჭო ცხრა წლის ვადით ირჩევს. დღეისათვის სასამართლოს თავჯდომარი იაპონელი მოსამართლე ჰისასი ოვადაა. სასამართლოს შემადგენლობაშია ხუთი მოსამართლე ევროპიდან, სამ-სამი მოსამართლე აფრიკის, აზიისა და ამერიკის კონტინენტებიდან და ერთიც ახალი ზელანდიიდან. საბჭოთა კავშირს და შემდეგ, მის სამართალმემკვიდრე რუსეთს ჰააგის სასამართლოში ყოველთვის ჰყავდა თავისის წარმომადგენელი, მიუხედავად იმისა, რომ წლების მანძილზე, არ სცნობდა, ამ სასამართლოს იურისდიქციას. დღეისათვის რუსეთს ჰააგაში მოსამართლე ლეონიდ სკოტნიკოვი წარმოადგენს. თუმცა ამ ფაქტს ხელი არ შეუშლია, რომ ჰააგის სასამართლოს წარმოებაში მიეღო, საქართველოს სარჩელი რუსეთის წინააღმდეგ. მაშინ ამ გადაწყვეტილებას, თხუთმეტიდან რვა მოსამართლემ დაუჭირა მხარი.